Zápisnica zo zasadnutia Výboru volebného obvodu č. II. 
(ďalej len VVO č. II.), konaného v Dome kultúry, 1. poschodie, dňa 01.10.2026 (štvrtok), v čase od 16.30 h do 17.30 h.
Členovia WO č. II.:
prítomní:		Helena Dadíková, Ivica Čertíková, Mgr. Július Gális, Ľubica Gálisová
Neprítomná:		Ing. Natália Svítková
zapisovateľka:	Ing. Dagmar Šandríková, MBA, MsÚ Prievidza
Iní prítomní:		podľa prezenčnej listiny
Program:
1. Otvorenie
1. Žiadosti a materiály na prerokovanie orgánov mesta (komisie, MsZ)
1. Požiadavky obyvateľov
1. Rôzne
1. Záver
K bodu 1:
Zasadnutie viedla podpredsedníčka VVO č. II. Helena Dadíková. H. Dadíková privítala prítomných a oboznámila ich s programom zasadnutia.
K bodu 2:
1. [bookmark: _Hlk225844049][bookmark: _Hlk224909291]Žiadosť Právnej kancelárie MsÚ k žiadosti Petra S., bytom Prievidza o kúpu nehnuteľnosti v k. ú. Prievidza, novovytvoreného pozemku parc. reg. C KN č. 1208/106, zastavaná plocha a nádvorie vo výmere 19 m2, nachádzajúceho sa na Ul. A. Stodolu, na účel majetkovoprávneho vysporiadania pozemku pod stavbou garáže so súp. č. II.1433.
Členovia VVO č. II. :– súhlasia s kúpou nehnuteľnosti v k. ú. Prievidza.
Hlasovanie: Za 4/ Zdržal sa 0 / Proti 0
2. Žiadosť Právnej kancelárie MsÚ k žiadosti Jozefa S. trvale bytom Prievidza o kúpu časti parcely registra E KN č.11-3226/101 (v prekrytí s parcelou C KN č. 210/119), približnej výmere 50 m2, priľahlá ku garáži na parcele C KN č.210/11 v k. ú. Prievidza.
Členovia VVO č. II. :– nesúhlasia s kúpou nehnuteľnosti v predloženom rozsahu a stotožňujú sa s kúpou nehnuteľnosti v rozsahu uvedenom v stanovisku architektky mesta zo dňa 29.09.2026.
 Hlasovanie: Za 0/ Zdržal sa 0 / Proti 4

K bodu 3:
Zasadania sa zúčastnil:
-p.Vladimír T.  - upozorňuje na nebezpečné umiestnenie prívesného vozíka na Zadnej ulici v profile miestnej komunikácie, ktoré v kombinácii s vysokou rýchlosťou prechádzajúcich vozidiel spôsobuje kolízne dopravné situácie. Zároveň poukazuje na zhoršené rozhľadové pomery pri vychádzaní vozidiel z okolitých nehnuteľností, čo zvyšuje riziko dopravných nehôd a ohrozuje bezpečnosť cestnej premávky. Žiada o preverenie dopravnej situácie v predmetnej lokalite a zváženie vhodných riešení, ktoré by eliminovali vznik kolíznych situácií a zvýšili bezpečnosť pri vychádzaní vozidiel z okolitých nehnuteľností.
K bodu 4:
V rámci „Rôzne“ členovia VVO prerokovali jednotlivé podnety, požiadavky a návrhy:
1. Členovia VVO vzali na vedomie informáciu k harmonogramu mobilného zberu zložiek komunálneho odpadu z domácnosti s obsahom nebezpečných látok dňa 03.10.2026, ako aj informáciu k rozmiestneniu veľkoobjemových kontajnerov a zberu biologicky rozložiteľného odpadu podľa jednotlivých VO.
[bookmark: _Hlk239924598]2. Členovia VVO na základe predchádzajúceho podnetu od p. Miroslava K., ako aj ďalších podnetov od ostatných občanov, požadujú prioritné zaradenie rozšírenia parkovacích kapacít a opravy chodníkov v lokalite ohraničenej ulicami A. Stodolu, Š. Baniča a J. Murgaša do plánovania budúcich etáp realizácie a výstavby v kontexte spracovanej štúdie, ako aj prípravu projektovej dokumentácie potrebnej na ich realizáciu.
3. Ľ. Gálisová požaduje predĺženie prevádzky svetelnej signalizácie na križovatke 
v smere na Košovskú cestu počas realizácie výstavby kruhovej križovatky na Ulici A. Hlinku. Dôvodom je výrazné zvýšenie intenzity dopravy v dôsledku prebiehajúcej rekonštrukcie, pričom predčasné vypínanie semaforov spôsobuje kolízne dopravné situácie 
a znižuje bezpečnosť a plynulosť cestnej premávky.
K bodu 5:
Helena Dadíková, podpredseda WO č. II., poďakovala prítomným za účasť a zasadnutie výboru ukončila.
    	Helena Dadíková
           podpredseda WO č.II.
V Prievidzi dňa 01.10.2026
Zapísala: Ing. Dagmar Šandríková, MBA, zapisovateľka VVO č. II.

